
[bookmark: _Hlk90283820]1. pielikums 
Ministru kabineta 
2025. gada 23. decembra
rīkojumam Nr. 902

Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" 
projekta "Datu elektroniskās vākšanas un transformācijas sistēmas izveide" pase

1. Finansējuma saņēmējs, kas īsteno projektu
	1.1. Finansējuma saņēmējs, kas īsteno projektu (institūcija)
	Centrālā statistikas pārvalde (CSP)

	1.2. Projekta īstenošanas partneri (indikatīvi)
	Īstenošanas partneru nav



2. Saistītie projekti
	2.1. Jomas (domēna) arhitektūras nosaukums
	Datu analīze

	2.2. Saistība ar citiem projektiem
	Īstenojamam projektam ir cieša saistība ar CSP projektu "Drošas datu apstrādes vides izveide" 



3. Projekta mērķis un galvenie ieguvumi
	3.1. Projekta mērķis un galvenais saturs
	Projekta mērķis ir izstrādāt funkcionālu, modernu, ērti lietojamu, viegli pārvaldāmu un uzturamu modulāru juridisko un fizisko personu un iestāžu datu (ekonomisko, demogrāfisko un sociālo rādītāju) vākšanas un apstrādes sistēmu, nodrošinot kvalitatīvu datu savākšanas, ievades, pārbaudes un analīzes procesu, kas pielāgojams mainīgām prasībām. Sistēmas dizainam, funkcijām un funkcionalitātei jāapmierina gan sistēmas iekšējo, gan ārējo lietotāju vajadzības, pamatojoties uz viņu lomām un pienākumiem un nodrošinot augstu efektivitāti. Mērķis ir:
· izveidot sistēmu, kurai būtu vieglāk sadarboties ar CSP iekšējām sistēmām un valsts informācijas sistēmām (eAdrese, Uzņēmumu reģistrs u. c.); 
· sistēmas ietvaros iestrādāt darbplūsmas automatizāciju, automatizējot rutīnas procesus (saglabāt, aktualizēt, pārsūtīt, pārbaudīt), tādējādi samazinot roku darbu; 
· izveidot jaunu, modernu, ērti lietojamu elektronisko datu vākšanas sistēmu ar iestrādātu funkcionālu saziņas formu starp respondentu un pārvaldi[footnoteRef:2];  [2: Risinājuma izstrāde tiks veikta ievērojot VARAM vadlīnijas “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)” ] 

· datu vākšanas un apstrādes sistēmu pilnveidot un attīstīt kā risinājumu, kas nododams lietošanai citām iestādēm – izveidot datu vākšanas vidi, kas nodrošinās iespēju veikt datu pirmapstrādi, kā arī pārbaudes noteiktā struktūrā (izmantojot rādītāju un metadatu katalogus) savāktām datu kopām, kas dziļākas analīzes veikšanai integrējamas drošā datu apstrādes vidē. Datu elektroniskās vākšanas un transformācijas sistēmā (DELTA) datu analīze nepieciešama kvalitatīvas datu vākšanas nodrošināšanai un savākto datu validēšanai;
· projekta īstenošanas rezultātā veicināt VARAM izvirzīto mērķi par valsts pārvaldes procesu modernizāciju, kas efektīvi un organizēti kalpotu un sniegtu labāko vērtību sabiedrībai.

Galvenie uzdevumi:
1. Izveidot universālu datu vākšanas platformu, kas atbilst oficiālās statistikas un administratīvo vajadzību nodrošināšanai.
2. Nodrošināt, lai savāktie dati mikrodatu līmenī būtu viegli izgūstami un izmantojami analīzei, integrējot drošā datu apstrādes vidē vai citos risinājumos dziļākas analīzes veikšanai (datu kopu savietošana, agregācijas).
3. Izstrādāt viegli uzturamu sistēmu ar augstu automatizācijas pakāpi rutīnas procesos.
4. Izveidot modulāru sistēmu, kuras elementi ir atkārtoti izmantojami.
5. Izstrādāt intuitīvu un ērti lietojamu sistēmu, kas nodrošina pozitīvu lietotāju pieredzi.

Mērķa sasniegšanai tiks īstenotas šādas darbības:
1. DELTA funkcionalitātes izstrāde un ar izstrādi saistītās aktivitātes:
1.1. datu vākšanas, datu un metadatu pārvaldības sistēmas izstrāde, funkcionalitātes pilnveide;
1.2. elektroniskās datu vākšanas sistēmas (EDV) izstrāde, funkcionalitātes pilnveide;
1.3. procesu pārvaldības modernizācija.
2. Projekta administrēšana.

	3.2. Projekta pamatojums (aktualitāte/
nepieciešamība/
risināmā problēma)
	Šobrīd CSP tiek izmantota Integrētā statistisko datu apstrādes un vadības sistēma (ISDAVS). Tā ir centralizēta, metadatu vadīta statistisko datu vākšanas un apstrādes sistēma oficiālās statistikas nodrošināšanai, kas sākotnēji tika veidota kā statistisko veidlapu ievades programma, bet, laika gaitā attīstoties, kļuvusi par vidi, kurā uz metadatiem bāzētā pieejā apraksta veidlapas, ģenerē datu ievades formas, nodrošina datu apmaiņas un apstrādes servisus, datu ievades servisus un neskaitāmus funkcionālos risinājumus, kas nodrošina datu savākšanu un uzglabāšanu vienotā vidē. Sistēmas galvenā funkcija ir nodrošināt datu savākšanu strukturētā un analizējamā formā, datu vākšanai izmantojot telefonintervijas, klātienes intervijas, tiešsaistes anketas un aptaujas un citas metodes. Sistēmu lieto gan ārējie lietotāji – juridiskas un fiziskas personas un iestādes, gan arī iekšējie lietotāji – sistēmas administratori un uzturētāji, datu pārvaldnieki un datu analītiķi. Katru gadu oficiālās statistikas nodrošināšanā piedalās ievērojams skaits ārējo lietotāju. 2024. gadā kopējais unikālo respondentu skaits, kuri iesniedza datus paši vai tika aptaujāti telefonintervijās vai klātienes intervijās, pārsniedza 100 000. Ņemot vērā lielo respondentu skaitu un iesniegtās informācijas apjomu, viens no galvenajiem jaunas sistēmas izveides mērķiem ir mazināt administratīvo slogu, izmantojot efektīvākas datu ievades un apstrādes risinājumus. Sistēmas izstrādes laikā tiks ņemti vērā esošās sistēmas (ISDAVS) pamatbiznesa procesi un tiks veidota jauna sistēma ar jaunu arhitektūru, modernāku tehnoloģisko risinājumu un jaunu nosaukumu DELTA.
[bookmark: _Hlk206166855]Sistēma ir novecojusi (tai ir vairāk nekā 20 gadu). Tā regulāri tikusi un tiek papildināta ar jaunu funkcionalitāti, bet, ņemot vērā esošo sistēmas arhitektūru, to izdarīt ir arvien grūtāk, līdz ar to sistēmas lietošana un uzturēšana kļūst sarežģītāka un izmaksu ziņā dārga. Sistēma strādā kā vienots veselums, tās daļas nav modulāri atdalāmas viena no otras. Sistēmas daļas ir cieši savstarpēji saistītas – ja vienā kaut kas notiks, arī cita var pārstāt strādāt vai strādāt nepilnīgi. Sistēmas izmaiņu ieviešanai nepieciešama sarežģīta testēšana, jo jāpārbauda ne tikai izmainītās lietas, bet arī ar tām neatraujami saistītās lietas. 
Sistēmas izskats (īpaši publiskā sistēmas daļa elektronisko veidlapu vākšanai) ir novecojis, tās lietošana bieži ir neērta un nemotivē respondentu ar to strādāt. Ir novecojusi 20 gadus vecā pieeja, kur anketu dizainam par pamatu tiek izmantota veidlapa, kāda tā būtu izdrukātā formā. Mūsdienās uz ekrāna iespējama ērtāka pieeja anketu attēlošanai. Esošajos privātpersonu apsekojumos ir stingri nodalīti apsekojumu veidi (internets, telefons, klātienes intervija), kas mūsdienu mainīgajos apstākļos ir nepamatoti un ir jāmaina.
[bookmark: _Hlk206167180][bookmark: _Hlk206167212][bookmark: _Hlk206167233]Trūkst automatizācijas daudzos sistēmas posmos, kuros nepieciešams roku darbs. Sistēmas lietotājiem skaidri jāzina, kādā veidā secīgi izmantot sistēmas iespējas, lai, piemēram, izveidotu jaunu veidlapu datu vākšanai vai datu turpmākai apstrādei. Bieži šie procesi ir nelineāri un to veikšanai nepieciešama būtiska institucionālā pieredze.

	3.3. Projekta ieguvumi
	Ieguvuma rādītāja mērīšanas vai verificēšanas metode un mērāmais rādītājs (iekļaujot norādi par to, kas un kā tiek mērīts un pārbaudīts)
	Vērtība (esošā un plānotā) 
	Sasniegšanas laiks (gads)

	3.3.1. Ērta, funkcionāla, sadarbspējīga, uz lietotāju vērsta dizaina elektroniskā datu vākšanas sistēma.
	Moderna datu ievades un datu pārbaudes vide, ērti lietojams saziņas modulis starp respondentu un pārvaldi. 
Mērāmais rādītājs – laika ietaupījums uz vienu datu iesniegšanas gadījumu
	Saskaņā ar 2024. gada datiem attiecināms uz 297 770 anketām
Esošā vērtība: vidēji uz vienu anketu patērē 60 min.
Plānotā vērtība: samazinājums vidēji par 20 min. uz vienu anketu
	2028.

	3.3.2. Pilnveidota datu ievades, integrācijas un apstrādes funkcionalitāte, izstrādājot elektronisko datu vākšanas vidi, kas būtiski uzlabos savākto datu kvalitāti un samazinās datu iesniegšanai patērēto laiku
	Datu sinhronizācijas, aktualizācijas un integrācijas pilnveide, vadoties pēc principa – prasīt tikai vienreiz un minimāli. 
Respondenta laika patēriņa samazinājums datu ievades veikšanai. 
Mērāmais rādītājs – laika ietaupījums uz vienu datu iesniegšanas gadījumu
	Datu integrācija no citu iestāžu IS (saskaņā ar 2024. gada datiem attiecināms uz 14 660 anketām)
Esošā vērtība: vidēji uz vienu anketu patērē 60 min. 
Plānotā vērtība: samazinājums vidēji par 30 min. uz vienu anketu

Ievades procesa automatizācija (saskaņā ar 2024. gada datiem attiecināms uz 23 400 anketām)
Esošā vērtība: vidēji uz vienu anketu patērē 60 min.
Plānotā vērtība: samazinājums vidēji par 20 min. uz vienu anketu
	2028.

	3.3.3. Pilnveidoti datu pārvaldības procesi, iestrādāta datu integrācija, procesu automatizācija no datu ievades līdz uzglabāšanas fāzei, samazinot ar procesu administrēšanu saistīto uzdevumu veikšanai patērēto laiku
	Pilnveidots datu vākšanas un apstrādes sistēmas pārvaldības process. Pilnveidots validāciju process, automatizēti rutīnie procesi.
Mērāmais rādītājs – laika patēriņa samazinājums apstrādes, administrēšanas procesu veikšanai
	Esošā vērtība: 100 %
Plānotā vērtība: samazinājums par 25 % 

Anketu sagatavošana vākšanai.
Esošā vērtība: vidēji uz vienu anketu patērē 60 h 
Plānotā vērtība: samazinājums par 15 h uz vienu anketu

Datu vākšanas procesa administrēšana un pārvaldība 
Esošā vērtība: vidēji uz vienu respondentu patērē 60 min.
Plānotā vērtība: samazinājums vidēji par 15 min. uz vienu respondentu
	2028.

	3.4. Projektā sasniedzamie rezultāti
	Mērvienība
	Sasniedzamā vērtība
	Sasniegšanas laiks (gads)

	3.4.1. Modernizēti valsts pārvaldes sniegtie pakalpojumi, pilnveidojot datu vākšanas sistēmu un piedāvājot to kā koplietošanas risinājumu citām iestādēm
	Programmatūras komplekts, skaits 
	1
	2028.

	3.4.2. Optimizēta iestādes datu vākšanas sistēmas procesu pārvaldība. Pārskatīti, pilnveidoti un efektivizēti datu vākšanas, apstrādes, uzglabāšanas un apmaiņas procesi
	Programmatūras komplekts, skaits
	1
	2028.

	3.4.3. Pilnveidots datu apmaiņas un integrācijas process ar citu iestāžu IS, kā rezultātā tiks samazināts slogs statistikas nodrošināšanas procesā iesaistītajiem – automātiska datu atspoguļošana EDV no citiem datu avotiem (neprasot atkārtoti datus, kas pieejami izgūšanai no citu pārvaldes iestāžu IS)
	Programmatūras komplekts, skaits
	1
	2028.



4. Projekta finansējums un īstenošanas termiņš
	4.1. Projekta finansējums 

	4 550 000 euro 
(t. sk. ERAF finansējums – 3 867 500 euro un valsts budžeta finansējums – 682 500 euro)

	4.2. Projekta īstenošanas termiņš

	36 mēneši



5. Projekta ieguldījums 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" mērķa rādītāju sasniegšanā 
5.1. Ietekme uz Eiropas Savienības kohēzijas politikas programmas rādītājiem[footnoteRef:3] [3:  Projekta kopējais finansējums netiek ieskaitīts 1.3.1.1. pasākuma iznākuma rādītāja "saimnieciskās darbības veicējiem izstrādāto digitālo pakalpojumu, produktu un procesu vērtība" vērtībā.] 

	Ietekme
	Atbilstības novērtējums
(var būt vairāki varianti)
	Īss ietekmes apraksts

	5.1.1. Uzņēmumu digitalizācijas veicināšana 
	Atbilst
	Tiks modernizēts un pilnveidots datu iesniegšanas process, tiks paplašinātas iespējas iesniegt datus masīva veidā (noteiktu rādītāju kopumu), tādējādi veicinot uzņēmumu datu apmaiņas digitalizāciju ar CSP un samazinot laiku manuālai datu ievadei. 
CSP pusē tiks veikta uzņēmumu sniegto datu integrēšana no citu iestāžu IS, tādējādi samazinot uzņēmumiem iesniedzamo vērtību apjomu.
Šie uzlabojumi radīs būtisku laika resursu ietaupījumu, kas nepieciešami statistikas datu sagatavošanai un iesniegšanai

	5.1.2. Eiropas Savienības prasību izpilde
	Eiropas Parlamenta un Padomes 2009. gada 11. marta Regula (EK) Nr. 223/2009 par Eiropas statistiku un ar ko atceļ Eiropas Parlamenta un Padomes Regulu (EK, Euratom) Nr. 1101/ 2008
	Regulas 13. pants – Eiropas statistikas programma.
Regulas 14. pants – Eiropas statistikas programmas īstenošana.
Tiks izstrādāta moderna, funkcionāla datu vākšanas un apstrādes sistēma statistikas vākšanai un nodrošināšanai

	5.1.3. IKT atbalsta ilgtspēja (t. sk. resursu un tehnoloģiju konsolidācija)
	Atbilst
	Risinājums datu vākšanas un apstrādes procesu veikšanai, kas tehniski tiks izvietots valsts datu centros (tiks izmantots Valsts elektronisko sakaru pakalpojumu centra pakalpojums)



5.2. Modernizēto pārvaldes procesu IKT risinājumi
	Skaits
	IKT risinājuma nosaukums
	Īss apraksts
	Lietotāju skaits[footnoteRef:4] [4:  5.2. punktā norādītie lietotāji netiek ieskaitīti 1.3.1.1. pasākuma rezultāta rādītājā "Jaunu un modernizētu publisko digitālo pakalpojumu, produktu un procesu lietotāji".] 

(ar atšifrējumu – saimnieciskās darbības veicēji vai iestādes)
	Termiņš ieviešanai produkcijā
(gads, ceturksnis)

	
	Datu elektroniskās vākšanas un transformācijas sistēma (DELTA), tai skaitā elektroniskā datu vākšanas sistēma (EDV)
	Projekta ietvaros tiks izstrādāta moderna, funkcionāla datu vākšanas un apstrādes sistēma (DELTA[footnoteRef:5], EDV[footnoteRef:6])  [5:  Šobrīd sistēmā VIRSIS nav reģistrēta CSP datu vākšanas sistēma "Datu elektroniskās vākšanas un transformācijas sistēma (DELTA)", bet reģistrācija tiks veikta.]  [6:  Šobrīd sistēmā VIRSIS nav reģistrēta CSP elektroniskā datu vākšanas vide (EDV), bet reģistrācija tiks veikta.] 

	Saimnieciskās darbības veicēju skaits gada griezumā, kas lieto sistēmu (iesniedz datus EDV): 24 750
Iestāžu/organizāciju skaits gada griezumā (ministrijas un centrālās valsts iestādes, pašvaldības un padotības iestādes), kas lieto sistēmu (iesniedz datus EDV): 371
Fizisko personu skaits gada griezumā, kas lieto sistēmu (iesniedz datus EDV): 3230
Lietotāju skaits iestādē (CSP): 275
	2028. gada IV cet.



5.3. Ietekme uz pārvaldes centralizētajām funkcijām un koplietošanas pakalpojumiem 
	Skaits
	Pakalpojums (pakalpojumu grupa)
	Koplietošanas pakalpojumu lietotāji (institūcijas)
	Norāde uz MK lēmumu par attīstības plānu

	
	N/A
	N/A
	N/A


[bookmark: _Hlk178074340]
5.4. Centralizēti pārvaldāmās nozares būtiskās datu kopas
	Skaits
	Saturu raksturojošs nosaukums
	Termiņš piekļuves nodrošināšanai
(gads, ceturksnis)

	
	Jaunas datu kopas šajā procesā neveidosies
	N/A



6. Izmaksu un ieguvumu analīze
	Projekta rezultātā tiks radīts resursu ietaupījums, ko veicinās kvalitatīvāka risinājumu arhitektūra un to savstarpējā sadarbspēja, kas ne tikai uzlabos sistēmas efektivitāti, bet arī optimizēs resursu izmantošanu un uzlabos sistēmu savienojamību. 
Sistēma DELTA paredzēta CSP pamatdarbību nodrošināšanai ar izstrādātu funkcionalitāti, kas ļaus to kā atsevišķus moduļus nodot lietošanai citām iestādēm. Paredzēts, ka, efektivizējot un automatizējot rutīnos procesus, tiks ietaupīti CSP resursi, kas tiks novirzīti metadatu vadītai uz lietotāju vērstai datu vākšanas procesa efektīvai pārvaldībai, metadatu un rādītāju bāzes uzturēšanai, izmantojot to veidlapu ģenerēšanas procesā, kā arī datu validēšanas pilnveidošanai (ar mērķi uzlabot ievākto datu kvalitāti, tādā veidā nodrošinot augstāku kvalitāti datu masīvu tālākā izmantošanā). 
No jauna izstrādātā modernā elektroniskā datu vākšanas vide būtiski uzlabos gan datu ievades, gan apstrādes procesus, vienlaikus samazinot administratīvo slogu un optimizējot cilvēku laika izlietojumu.
· [bookmark: _Hlk198045445]Datu ievades procesa modernizācija – sabiedrības laika patēriņa samazinājums. 
CSP klienti – gan fiziskas, gan juridiskas personas – patērē ievērojamu laiku datu iesniegšanai, un tas ietekmē ne tikai viņu produktivitāti, bet arī kopējo administratīvo slogu. Laika patēriņš ir būtisks, ņemot vērā, ka tas var būt atšķirīgs atkarībā no iesniegto datu apjoma un sarežģītības. Šis rādītājs pamatojas uz pieņēmumu par modernizācijas un būtisku uzlabojumu īstenošanu datu ievades procesos: 
· pieņemot, ka vidējā stundas tarifa likme grāmatveža amata vietai ir apmēram 15 euro/h (saskaņā ar VID datiem par 2025. gada februāri, iekļaujot darba devēja obligātās iemaksas), un pamatojoties uz pieņēmumu par uzlabojumiem elektroniskās datu vākšanas vides funkcionalitātē, pilnveidojot lietotāju pārvaldības, saziņas un ievades procesus, ja modernizācijas rezultātā klientam vidēji tiks ietaupītas 20 minūtes (jeb aptuveni 0,33 stundas) uz vienu datu iesniegšanas gadījumu, tad, ņemot vērā 2024. gada datus ar aptuveni 297 770 iesniegšanas gadījumiem, novērtējot naudas izteiksmē,
kopējais ietaupījums gadā būs
0,33 h x 15 euro/h x 297 770 (anketas) = 1 473 962 euro, 
10 gados būs
0,33 h x 15 euro/h x 297 770 (anketas) x 10 (gadi) = 14 739 615 euro; 
· pieņemot, ka vidējā stundas tarifa likme grāmatveža amata vietai ir apmēram 15 euro/h (saskaņā ar VID datiem par 2025. gada februāri, iekļaujot darba devēja obligātās iemaksas), un pamatojoties uz pieņēmumu par uzlabojumiem starpiestāžu datu apmaiņas un integrācijas procesos, ja modernizācijas rezultātā klientiem vidēji tiks ietaupītas 30 minūtes (jeb 0,5 stundas) uz katru datu iesniegšanas gadījumu, tad, ņemot vērā 2024. gada datus ar aptuveni 14 660 datu iesniegšanas gadījumiem, uz kuriem tieši attiektos datu integrācijas procesu modernizācija, novērtējot naudas izteiksmē,
kopējais ietaupījums gadā būs
0,5 h x 15 euro/h x 14 660 (anketas) = 109 950 euro, 
10 gados būs 
0,5 h x 15 euro/h x 14 660 (anketas) x 10 (gadi) = 1 099 500 euro;
· pieņemot, ka vidējā stundas tarifa likme grāmatveža amata vietai ir apmēram 15 euro/h (saskaņā ar VID datiem par 2025. gada februāri[footnoteRef:7], iekļaujot darba devēja obligātās iemaksas), un pamatojoties uz pieņēmumu par uzlabojumiem datu ievades funkcionalitātē, automatizējot procesus (konvertācijas, automātiskie aprēķini), ja modernizācijas rezultātā klientam vidēji tiks ietaupītas 20 minūtes (jeb aptuveni 0,33 stundas) uz katru datu iesniegšanas gadījumu, tad, ņemot vērā 2024. gada datus ar aptuveni 23 400 datu iesniegšanas gadījumiem, uz kuriem attiektos modernizētie procesi, novērtējot naudas izteiksmē, [7:  https://www.vid.gov.lv/lv/informacija-par-darba-vietam-2025gada-atbilstosi-profesiju-klasifikatoram ] 

kopējais ietaupījums gadā būs
0,33 h x 15 euro/h x 23 400 (anketas) = 115 830 euro, 
10 gados būs 
0,33 h x 15 euro/h x 23 400 (anketas) x 10 (gadi) = 1 158 300 euro. 
Sociālekonomiskie ieguvumi ir aprēķināti, ņemot vērā respondentu laika patēriņa izmaiņas datu sagatavošanai un iesniegšanai.
Kopējās projekta ieviešanas un uzturēšanas izmaksas desmit gadu periodā veidos apmēram 6,26 milj. euro, no kurām 4,55 milj. euro sastāda sākotnējās izmaksas, bet uzturēšanas izmaksas – aptuveni 1,77 milj. euro. Pēc projekta pilnīgas ieviešanas plānots, ka sociālekonomiskie ieguvumi projekta pārskata periodā sasniegs aptuveni 17 milj. euro, kas, salīdzinot ar ieguldījumiem, atsver izlietotos resursus.
Informācijas sistēmas DELTA ieviešana produkcijas vidē tiek plānota pakāpeniski, nodrošinot pārejas posmu, kura ietvaros paralēli tiks ekspluatētas gan ISDAVS, gan DELTA sistēmas. Šāda dubultā sistēmu ekspluatācijas perioda īstenošana ir nepieciešama, lai garantētu nepārtrauktu datu vākšanas procesu, nodrošinātu pilnīgu integrāciju jaunajā sistēmā, kā arī minimizētu riskus attiecībā uz datu kvalitāti un pakalpojumu nepārtrauktību.
DELTA izstrādes periodā tiks veikta ISDAVS sistēmas uzturēšana un pilnveidošana. Pēc DELTA ieviešanas produkcijas vidē ISDAVS uzturēšanas un pilnveidošanas darbības tiks izbeigtas, līdz ar ko ISDAVS ikgadējās uzturēšanas un pilnveidošanas izmaksas tiks pārdalītas DELTA sistēmas uzturēšanas un pilnveidošanas vajadzībām. Minētie ietaupījumi ir kvalificējami kā projekta "Datu elektroniskās vākšanas un transformācijas sistēmas izveide" netiešie ieguvumi.
Pēdējo piecu gadu periodā ISDAVS uzturēšanas izmaksas (ieskaitot sistēmas funkcionālos pilnveidojumus) vidēji ir veidojušas 173 000 EUR ar PVN gadā.
Ņemot vērā, ka DELTA būs jauna un sarežģīta uz biznesa procesiem balstīta informācijas sistēma, kuras izmantošanā tiks iesaistīti gan CSP darbinieki, gan ārējie lietotāji, ir prognozējams, ka pēc sistēmas ieviešanas ekspluatācijā tiks konstatēta nepieciešamība veikt pilnveidojumus sistēmā, lai uzlabotu lietotāju pieredzi un darba efektivitāti, nodrošinātu un paplašinātu jaunu biznesa procesu atbalstu, kā arī nodrošinātu saderību ar citiem risinājumiem un tehnoloģijām. Līdz ar to netiešo ieguvumu apmērs nesegs pilnībā vajadzību realizācijas izmaksas, tāpēc tiek plānotas ikgadējas papildu uzturēšanas izmaksas 5 % apmērā no izstrādes izmaksām.
Risinājuma izvietošana Valsts datu centros nodrošinās potenciālus ietaupījumus ilgtermiņā, ja infrastruktūra tiks izmantota vairāku iestāžu vajadzībām, jo šādā scenārijā tiks samazinātas individuālās uzturēšanas un infrastruktūras izmaksas. Ja datu centrs tiks izmantots tikai CSP vajadzībām, būtisks tiešs finansiāls ietaupījums neveidosies.
[bookmark: _Hlk199325154]Projekta īstenošanas laikā tiks piesaistīti speciālisti – projektu vadītājs no CSP cilvēkresursiem, eksperti no CSP cilvēkresursiem vai ārējie eksperti, un to atalgojums tiks segts no projekta līdzekļiem. Eksperti būs nepieciešami šādās jomās: IS funkcionālās un tehniskās arhitektūras projektēšana, datu drošība un aizsardzība, kā arī kvalitātes kontrole, sistēmanalīze, sistēmas testēšana. 
Projekta rezultātā nav paredzēts samazināt darba vietas valsts pārvaldē.



7. Cita būtiska informācija
	Projekts ir saistīts ar CSP projektu "Drošas datu apstrādes vides izveide" (turpmāk – Vide). Projekta mērķa sasniegšana iespējama abu projektu veiksmīgas īstenošanas rezultātā.
DELTA savāktie dati tiks atkārtoti izmantoti Vidē. Vidē no DELTA tiks integrētas datu kopas datu apstrādes un analīzes veikšanai.
Projektu "Datu elektroniskās vākšanas un transformācijas sistēma" un "Drošas datu apstrādes vides izveide" īstenošanas rezultātā nav paredzama aktivitāšu pārklāšanās. 
Attiecībā uz projekta ietvaros attīstāmajām sistēmām nepastāv dubultā finansējuma risks.
Projekta "Datu elektroniskās vākšanas un transformācijas sistēma" īstenošanas rezultātā nav paredzama aktivitāšu un finansējuma pārklāšanās ar iepriekš īstenotā 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" projekta (ERAF 2.2.1.1. pasākuma CSP projekts "Ārējās tirdzniecības statistikas datu apstrādes sistēma" ID 2.2.1.1/19/I/003) aktivitātēm un izlietoto finansējumu. 
Projekta ietvaros tiks radīta moderna un ērti lietojama datu ievades vide, kas palīdzēs samazināt cilvēkresursu patēriņu (juridiskām un fiziskām personām), veicot datu sagatavošanu un ievadi īsākā laikā. Tā rezultātā tiks samazināts administratīvais slogs un panākta finanšu ekonomija.
[bookmark: _Hlk206084883]Projekta ietvaros tiks veiktas aktivitātes, kas saistītas ar decentralizētu datu vākšanas un apstrādes procesu attīstību, kā arī ar centralizēta risinājumu attīstību.
Centralizēta risinājuma un pakalpojumu ieviešana veicinās resursu efektivizēšanu (novirzīšanu citām funkcijām) valsts iestādēs, no jauna neizstrādājot IS datu vākšanai un apstrādei, kā arī neizlietojot finanšu līdzekļus to administrēšanai un uzturēšanai.
Finansējuma saņēmējam – CSP – sniegtais atbalsts nav kvalificējams kā atbalsts saimnieciskajai darbībai un kā komercdarbības atbalsts, jo finansējums ir nepieciešams valsts pārvaldes funkcijas veikšanai.
Projekta izmaksas paredzētas šādiem mērķiem:
a) prognozēti 13 % (jeb 569 266 euro) no izmaksām veidos projekta vadības, projekta vadības un īstenošanas personāla administratīvās izmaksas un īstenošanas personāla izmaksas;
b) prognozēti 87 % (jeb 3 980 734 euro) no izmaksām veidos datu vākšanas un apstrādes sistēmas izstrādes, ieviešanas, testēšana, materiālu un rokasgrāmatu izstrādes izmaksas, apmācību izmaksas.
Sākot ar 2029. gadu, projekta rezultātu uzturēšanai papildus nepieciešamais finansējums plānots ne vairāk kā 349 699 euro gadā, tai skaitā: 
· 173 000 euro tiks segti no Ekonomikas ministrijas budžeta programmā 24.00.00 "Statistiskās informācijas nodrošināšana" pieejamiem resursiem;
· 176 699 euro (ne vairāk kā 5 % no izstrādes izmaksām, kas indikatīvi ir 3 533 984 euro)  Ekonomikas ministrijai papildus tiks pieprasīti normatīvajos aktos noteiktajā kārtībā.
Projekta uzturēšanas izmaksas paredzētas šādiem mērķiem:
a) izstrādātā risinājuma kļūdu novēršanai, izmaiņu veikšanai, funkcionalitātes pilnveidošanai  prognozēti 39 % no kopējām uzturēšanas izmaksām (136 382 euro gadā), kas ietver:
· 67 470 euro no CSP iekšējiem līdzekļiem;
· 68 912 euro no pieprasītā papildu finansējuma projekta uzturēšanas izmaksām;
b) jaunas funkcionalitātes izstrādei prognozēti 17 % no kopējām uzturēšanas izmaksām (59 449 euro gadā), kas ietver:
· 29 410 euro no CSP iekšējiem līdzekļiem;
· 30 039 euro no pieprasītā papildu finansējuma projekta uzturēšanas izmaksām;
c) tehnoloģisko risinājumu pielāgošanai, integrācijām, pielāgojumiem atbilstošām operētājsistēmu versijām prognozēti 15 % no kopējām uzturēšanas izmaksām (52 455 euro gadā), kas ietver:
· 25 950 euro no CSP iekšējiem līdzekļiem;
· 26 505 euro no pieprasītā papildu finansējuma projekta uzturēšanas izmaksām;
d) dokumentācijas atjaunošanai prognozēti 5 % no kopējām uzturēšanas izmaksām (17 485 euro gadā), kas ietver:
· 8 650 euro no CSP iekšējiem līdzekļiem;
· 8 835 euro no pieprasītā papildu finansējuma projekta uzturēšanas izmaksām;
e) konsultācijām prognozēti 4 % no kopējām uzturēšanas izmaksām (13 988 euro gadā), kas ietver:
· 6 920 euro no CSP iekšējiem līdzekļiem;
· 7 068 euro no pieprasītā papildu finansējuma projekta uzturēšanas izmaksām;
f) avārijas situāciju novēršanai, drošības ielāpiem prognozēti 10 % no kopējām uzturēšanas izmaksām (34 970 euro gadā), kas ietver
· 17 300 euro no CSP iekšējiem līdzekļiem;
· 17 670 euro no pieprasītā papildu finansējuma projekta uzturēšanas izmaksām;
g) datu centru pakalpojumiem prognozēti 10 % no kopējām uzturēšanas izmaksām (34 970 euro gadā), kas ietver:
· 17 300 euro no CSP iekšējiem līdzekļiem;
· 17 670 euro no pieprasītā papildu finansējuma projekta uzturēšanas izmaksām

Lietotie saīsinājumi:
CSP – Centrālā statistikas pārvalde
DELTA – Datu elektroniskās vākšanas un transformācijas sistēma
EDV – Elektroniskā datu vākšanas sistēma
ERAF – Eiropas Reģionālās attīstības fonds
IKT – informācijas un komunikācijas tehnoloģijas
IS – informācijas sistēma
ISDAVS – Integrētā statistisko datu apstrādes un vadības sistēma
MK – Ministru kabinets
VARAM – Viedās administrācijas un reģionālās attīstības ministrija
VID – Valsts ieņēmumu dienests
VIRSIS – Valsts informācijas resursu, sistēmu un sadarbspējas informācijas sistēma
R1909_5p1
R1909_5p1
